
asupra propunerii legislative privind reînfiinţarea Şcolii Române din Franţa





În urma examinării propunerii legislative privind reînfiinţarea Şcolii Române din Franţa, în şedinţa din 17 decembrie 1997, Comisia a hotărât că aceasta nu poate fi acceptată şi propune Plenului respingerea pentru următoarele motive:


1. Pe fond, înfiinţarea sau reînfiinţarea unei asemenea instituţii într-o ţară străină trebuie să facă, mai întâi, obiectul unui acord guvernamental perfectat de România cu respectiva ţară, fapt recunoscut de iniţiator care a adăugat un nou articol (8), cu următorul cuprins: "Legea prezentă intră în vigoare după încheierea unei convenţii în acest sens, între guvernele României şi Franţei".


2. Pe formă, propunerea legislativă conţine formulări neclare, care par să dorească a stabili obligaţii sub condiţii suspensive, în funcţie de data ipotetică a încheierii unui acord între România şi Franţa, pe această temă.


3. Nu sunt precizate sursele de finanţare ale cheltuielilor bugetare, conform art.137, alin.5 din Constituţie.


4. Din textul propunerii legislative nu rezultă cu claritate dacă Şcoala Română din Franţa ar urma să fie o unitate de studiu (institut, bibliotecă) sau o unitate de cazare (internat, cămin) şi nici modul de finalizare a studiilor (certificate, diplome).


5. Şcolile româneşti de la Paris şi Roma au fost înfiinţate printr-o lege promulgată prin Decretul nr.4285/1920, fiind reorganizate prin Legea nr.440/1941. Legea nr.440/1941 nu a fost abrogată şi în temeiul ei funcţionează Şcoala Română de la Roma (Academia di Romania) cu acordul statului italian, procedura fiind aplicabilă şi în cadrul Şcolii Române din Franţa.

